lv fr eo lv lv sl lv lv lv lv lv lv lv lv en lv lv lv lv nl lv lv lv lv lv lv lv lv lv lv lv lv fr lv lv lv en lv lv en lv lv lv en lv lv en eu lv en lt lv en lv lv en lv en lv lv en lv en lv en da lv en lv en lv en lv en lv en lv en en lv en lv lv lv lv lv lv lv lv lv lv lv en hbs_lat lv lv lv lv en en lv lv lv lv en en lv lv lv en sq lv lv lv en sq lv lv lv lv en lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv en lv lv lv lv ru lv lv lv lv lv lv lv lv lv en lv lv lv lv de lv lv lv lv lv lv lv lv en lv lv ru en lv lv lv mg lv lv lv lv en en lv lt lv lv de lv en de lv lv lv lv lv lv lv lv lv lv id sl lv lv es lv lv en lv cs lt es lv lv lv lv en lv tg lv lv sk lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv en en lv lv lv lv lv lv lv en en lv en en lv lv fi lv da lv lv lv lv lv lv lv lv lv lv en en lv en lv lv lv lv lv lv lv lv lv lv lv lv lv lv lv lv lv en sv fr de de lv lt lv lv sl lv lv lv lv lv lv en lv lv nl lv fr lv lv lv lv lv sl lv en eu en en fr eo lv lv sl lv lv lv lv lv lv lv lv en en
Noslēdzies velopiedzīvojums “EXIT RĪGA ripo”
Šī gada pavasarī, sadarbojoties tūrisma organizatoriem no septiņām novadu pašvaldībām, tapa 270 kilometru garais maršruts apkārt visai Pierīgai. Latvijas iedzīvotāji, it sevišķi rīdzinieki, gada siltajos mēnēšos bija aicināti doties ceļā, izbraucot 4 maršruta posmus. Katrs posms ir līnijveida, tas sākas un beidzas vilciena pieturās, piedāvājot velobraucējiem doties  60-75 kilometrus garā piedzīvojumā. Visa maršruta garumā bija iespēja apskatīt 92 unikālus apskates objektus Mārupes, Olaines, Ķekavas, Ogres, Salaspils, Ropažu un Ādažu novados.
Pierīgas tūrisma organizatori ir vienisprātis, ka šis maršruts un tā turpmākā attīstība var kļūt par nozīmīgu saiti, kas sasvstarpēji savienos Pierīgas novadus. Piedzīvojumu kāram ceļotājam robežas eksistē, lai tās pārvarētu. Ja uz robežu norāda ceļa zīme, rodas vēlme doties tālāk, izzināt vairāk.
Paziņojam laimīgos balvu ieguvējus! Posma balvas ieguvuši Airisa Freimane, Ingus Riņķis, Mady un Juris G. Galveno balvu ieguvis braucējs ar segvārdu Kaaja. Savukārt, pārsteiguma balvu par dalīšanos sociālajos tīklos ar saviem piedzīvojumiem, izmantojot #EXITRĪGAripo iegūs Vyacheslav Danilov. Arī turpmāk maršruti būs pieejami Latvian Routes (POSTNOS) aplikācijā.
Liels paldies par sadarbību un balvām veikaliem “Veloprofs.lv”, “ Ceļotājs” un “Dechatlon”, kā arī AS “Pasažieru vilciens” par idejas un informatīvo atbalstu. Paldies Pierīgas novada pašvaldībām un to tūrisma organizatoriem par aktīvu iesaistīšanos maršruta izveidē, kā arī POSTNOS komandai par tehnisko nodrošinājumu.
Tiekamies Pierīgā! EXIT RĪGA ir tepat blakus!
Vēl gandrīz mēnesi turpinās Velopiedzīvojums “EXIT RĪGA ripo”
Kad saule tik ļoti vairs nekarsē, uzmin pedāli un sasildies, apceļojot Pierīgu ar vilcienu un velosipēdu! Esam izveidojuši alternatīvo Rīgas veloapvedceļu 270 kilometru garumā, kas krusto visas dzelzceļa līnijas, kur vien dodas AS “Pasažieru vilciens”. Tas nozīmē, ka, lai apceļotu Pierīgu Tev nav nepieciešams spēkrats, vien telefons, ceļotkāre, divritenis un vilciena biļete.
Līdz 2. oktobrim norisinās velopiedzīvojums, kas dalībniekiem sniedz iespēju laimēt vērtīgas balvas no veikaliem “Ceļotājs”, “Decathlon” un “Veloprofs.lv”. Veloapvedceļš ir sadalīts četros posmos un bez maksas ir pieejams “Latvian Routes” (PostNos) aplikācjā. Maršruti ir līnijveida un sākas un beidzas dzelzceļa stacijās: Babīte – Olaine,  Jaunolaine – Ķegums, Ķegums – Salaspils, Salaspils – Carnikava.
270 kilometru garumā varēsi ieraudzīt 92 interesantas vietas, ievērības cienīgus objektus, turpmāk zināsi, kur Pierīgā var nakšņot un izbaudīt gardu maltīti. Velobraucienu maršrutu posmus var veikt jebkurā secībā. Dalībnieks var veikt maršrutu vienas, divu vai vairāku dienu garumā akcijas norises laikā. Ilgākiem braucieniem dalībnieki aicināti izmantot naktsmītnes, kas piedāvātas aplikācijā, tās iepriekš rezervējot.
Kādus tad objektus varēs redzēt, dodoties velopiedzīvojumā? Te būs velomaršrutu objektu TOP 10 (maršrutu secībā):
1. Lidmašīnu vērotava - 36. Skrejceļš
Vēlies gūt aizraujošas sajūtas, lidmašīnām pārlidojot vien dažu metru augstumā virs tevis? Šī ir īstā vieta! Lidmašīnu vērotava pie 36. skrejceļa glisādes ir unikāla skatu vieta, no kuras vērot lidmašīnu pacelšanos un nolaišanos.
2. Olaines Vēstures un mākslas muzejs
Muzeja galvenās ekspozīcijas vadmotīvs ir kūdras purvs, kas Olaines novada teritorijā pastāvējis no vissenākajiem laikiem līdz mūsdienām un dažādos laika periodos ietekmējis teritorijā notiekošos procesus un notikumu attīstību.
Riekstukalnā, meža ielokā, kur novērojumiem netraucē ne pilsētu spožā gaisma, ne troksnis, atrodas vienīgā profesionālā observatorija Latvijā - Latvijas Universitātes Astrofizikas observatorija. Tajā atrodas Šmita sistēmas teleskops, kas ir unikāls liela redzeslauka instruments, lielākais Baltijā un divpadsmitais lielākais šādas sistēmas teleskops pasaulē. Ar teleskopu novēro zvaigznes un Zemei bīstamos objektus - komētas un asteroīdus. Observatorija šeit darbojas jau no 20.gs.50.gadiem. Ekskursijas iepriekš jāpiesaka!
Enerģētikas muzeja ekspozīcija atrodas Ķegumā − vietā, kur meklējami Latvijas vienotās elektroapgādes un Latvenergo koncerna pirmsākumi. Muzejā ikviens interesents – no zinātkāra bērna līdz nozares ekspertam – var smelties jaunas zināšanas par Latvijas enerģētikas vēsturi un attīstību. Apmeklējums tikai ar iepriekšēju pieteikšanos!
6. Ogres pilsētas vēsturiskā apbūve un skvērs
Brīvības ielā, Ogrē atrodas izcili 20. gs. 20.–30. gadu arhitektūras paraugi. Mūsdienās lielākā daļa ēku ir valsts vai vietējas nozīmes arhitektūras pieminekļi. Labiekārtotais skvērs Brīvības ielas gājēju posma sākumā ir kļuvis par ogrēniešu un pilsētas viesu iecienītu pulcēšanās vietu. Pilsētas koptēlu papildina pilsētvides objekti - digitālā strūklaka un skatuve. Brīvības ielas gājēju posmā atrodas Ogres Vēstures un mākslas muzejs un vairākas ēdināšanas iestādes dažādām gaumēm.
Mobilajā aplikācijā „Ogres novadnieks” pieejams bezmaksas audiogids par vēsturiskajām ēkām un vides objektiem.
7. Latvijas Nacionālais botāniskais dārzs
Botāniskajā dārzā atrodams viens no lielākajiem dendrārijiem ZA Eiropā. Tā jaunākajā daļā vienkopus stādīti augi no dažādām pasaules vietām, piemēram, Vidusāzijas, Kaukāza, Ķīnas, Ziemeļamerikas u.c. Mūžam zaļajā oāzē – multifunkcionālajā oranžērijā – aplūkojami augi no visiem kontinentiem, izņemot Antarktīdu. Botāniskais dārzs piedāvā tematiskas ekskursijas un lekcijas, nodarbības skolēniem, iespējas riteņbraucējiem, nūjotājiem un visiem aktīvas atpūtas cienītājiem.
8. Sporta komplekss “ 333”
Sporta komplekss 333 ir multifunkcionāls autosporta un aktīvās atpūtas centrs. Šeit visa gada garumā norisinās aktivitātes gan lieliem, gan maziem. Trasē pieejami divu dažādu veidu īres kartingi pieaugušajiem, divvietīgais kartings, bērnu kartings, drošas braukšanas poligons, bezceļu parks, kā arī motokrosa un enduro trase. Vasarā var izklaidēties 333 ūdens pūšļa parkā ar dažādiem šķēršļiem, tramplīniem un batutiem; garo izklaižu sarakstu vēl papildina arī SUP dēļi un balto smilšu pludmale ar diviem volejbola laukumiem. Visas minētās aktivitātes ir iespējams izbaudīt vairāku dienu garumā, jo komplekss piedāvā arī kempingu jeb nakšņošanas zonu ar labiekārtotām mājiņām gan aktīvās atpūtas cienītājiem, gan mierīgām ģimenes brīvdienām. Turpat pieejamas arī piknika vietas un kafejnīca.
“Namdara darbnīca” Garkalnē ir ilgi lolota iecere, kas sagaidījusi savu īstenošanu. Tas ir silts un omulīgs namiņš, kurā rosās Namdaris un viņa viesi. Te katrs uzzina, cik atšķirīgi izskatās, skan, smaržo un kalpo dažādu sugu koki. Te var pielikt roku koka zāģēšanā ar veco labo zāģi - divroci, nomizot baļķi ar slīmestu, iemācīties dzīt tapu, salikt pirmo vainagu savai pirmajai guļbūvei un pat nosvinēt spāru svētkus. Krietni padarītam darbam seko seno spēļu spēlēšana, gadskārtu paražu  godināšana un līdzpaņemto desiņu cepšana labiekārtotā Ugunskura namā.
Novadpētniecības centrs glabā liecības par Carnikavas vēsturi, vietējām zvejas tradīcijām un sniedz padziļinātu ieskatu zvejnieku dzīvē. Iepriekš piesakoties, kopā ar gidu var iet pārgājienā uz Gaujas ieteku vai arī aizbraukt turp ar zvejnieku laivu. Ciemos nāk vietējie zvejnieki un nēģi, īpaši, ja izvēlas unikālas muzejpedagoģiskās aktivitātes.
Velopiedzīvojumu “EXIT RĪGA ripo” informatīvi atbalsta AS “Pasažieru vilciens” un radio “STAR FM”, par balvām rūpējas “Ceļotājs”, “Decathlon” un “Veloprof.lv”. Pasākuma vizuālā identitāte tapusi sadarbībā ar “Decathlon”.
Tiekamies Pierīgā! Tepat blakus!
Šī e-pasta adrese ir aizsargāta no mēstuļu robotiem. Pārlūkprogrammai ir jābūt ieslēgtam JavaScript atbalstam, lai varētu to apskatīt.
Mājas kafejnīcu dienas 2022 Pierīgā
“Mājas kafejnīcu dienas” ir īpašs pasākums, kurā uz vienu vai divām dienām durvis apmeklētājiem ver improvizētas kafejnīcas, aicinot izbaudīt katru Latvijas reģionu caur kulināro piedāvājumu, tradīcijām un kultūru.
Par šefpavāriem un viesmīļiem kļūst vietējie iedzīvotāji, kuri ikdienā parasti nenodarbojas ar ēdināšanu vai viesu uzņemšanu, bet šajās dienās cienā viesus ar savas ģimenes vai novada īpašajiem mājās gatavotajiem ēdieniem.
Šogad Pierīgā Mājas kafejnīcu dienas Tevi gaidīs piecas nedēļas nogales pēc kārtas, sākot ar 13.-14.augustu Ropažu un Salaspils novados un noslēdzoties 10.-11.septembrī Ķekavas novadā. Vai esi gatavs izgaršot Pierīgu? Piedāvājam nelielu ieskatu tajā, kas katrā no norises vietām sagaidīs.
Un Ropažu un Salaspils novados plūst piena upes ķīseļa krastos
Divi Pierīgas novadi – Salaspils un Ropaži – apvienos spēkus, lai kopā ar 15 brīnišķīgiem saimniekiem ikgadējās “Mājas kafejnīcu dienās” vērtu savu namu durvis un palutinātu viesus ar gardēžu cienīgu gastronomisko baudījumu.
Ēdienkartēs varēs atrast Latvijas mežu un dārzu veltes, eksotiskākas garšas, izcilas kūkas un kūciņas, neparastus dzērienus un restorāna cienīgu maltīti. Papildus tam katrs saimnieks un saimniece ir parūpējusies ne tikai par vēdera priekiem, bet arī piedāvās dažādas izklaides iespējas kafejnīcu apmeklētājiem.
Mājas kafejnīcu diena Mārupes un Olaines novados
Mārupes un Olaines novados, paslēpjoties no ikdienas galvaspilsētas kņadas, darbojas aktīvi, viesmīlīgi un radoši iedzīvotāji. Jauni cilvēki ar jaunu redzējumu un jaunām idejām aicina draugus, radus un viesus baudīt jaunas garšas. Viesojoties pie mums, varēsi arī vērot, kā lidmašīnas ceļas gaisā, doties pastaigās pa dabas takām vai zirgu izjādēs, iepazīt vēstures liecības un ļauties aktīvai atpūtai veikparkos vai velotrasēs.
Mūsu māju kafejnīcu dienā 20. augustā viesmīlības galvenā atslēga būs paši kafejnīcu saimnieki un viņu raksturojošās maltītes: pildītie kartupeļi, zupas, kūkas, kara laika virtuve un pat ķiploku alus. Gatavosim gan mājās, gan dabā. Katrs saimnieks viesus ir gatavs sagaidīt unikāli: ar relaksējoši dvēselisku mūziku, izzinošām meistarklasēm, ekskursijām un citiem pārsteigumiem. Svarīgākais – tā būs iespēja satikties un lieliski pavadīt laiku! To visu nav jāmeklē tālu – Pierīga ir tepat blakus!
Izbaudi Ogres novada īpašās garšas!
Ogres novada “mājas kafejnīcas” piedāvā baudīt maltīti gan pilsētas kafejnīcās, gan krodziņos, gan lauku sētās, kur ikdienā rit lauku darbi, bet mājas kafejnīcu dienās tiek radīta svētku atmosfēra āra apstākļos. Aicinām izbaudīt vasaras nogales burvību improvizētā mājas kafejnīcā, jo Ogres novads piedāvā plašu kafejnīcu klāstu no Tīnūžiem līdz Meņģelei, no Birzgales līdz Suntažiem. Ir ko izvēlēties!
Piejūras elpas iedvesmoto garšu ceļojums Ādažu novadā!
Ādažu novads ir īpašs ar tās piejūras greznumu un daudzveidību. Novada 19 km garā piekrastes teritoriju veido Piejūras dabas parks. Tajā zeltainās pludmales un idilliskos piejūras priežu mežus papildina masīvas paraboliskās kāpas, unikāli ezeri un vairākas upes – starp kurām ir arī Gauja. Gaujas upes ieteka pati pa sevi ir retums, jo tā ir dabiska. Daudzas putnu sugas grīvas krastos un pļavās rod sev mājvietu šī iemesla dēļ. Tieši jūra ir tā, kas Ādažu novada “mājas kafejnīcu” saimniekus būs iedvesmojusi vest savus apmeklētājus neaizmirstamā garšu ceļojumā!
Radīts Latvijas sirdī - Ķekavas novadā!
Jau izsenis cilvēki meklējuši jaunas idejas un veidus kā radīt un augt! Un arī Ķekavas novadā rada –  gan jaunus produktus, gan jaunas garšas, gan jaunus uzņēmumus. Jaunais Ķekavas novads ir kā Latvijas sirds Daugavas krastā, kur atpūsties klusākos dabas stūrīšos un baudīt piedāvājumus aktīvajos novada centros.
Mājas kafejnīcu dienās viesiem būs iespēja viesoties gan pie jau pieredzējušiem novada garšu meistariem, gan iepazīt jaunus. Ķekavas novads no Rīgas ir rokas stiepiena attālumā un ikdienā tam cauri plūst daudz cilvēku, bet nereti tuvumā esošās vietas paliek neiepazītas, tāpēc Mājas kafejnīcu dienās varēsiet ciemoties pie Ķekavas, Baldones, Baložu un Daugmales garšu radītājiem tepat Pierīgā!
Vairāk par Māju kafejnīcām meklē ŠEIT.
Velopiedzīvojums “EXIT RĪGA ripo” – Tavs šīs vasaras izaicinājums!
Izbaudi Velopiedzīvojumu “EXIT RĪGA ripo” un apceļo Pierīgu ar vilcienu un velosipēdu! Pierīgas tūrisma asociācija sadarbībā ar Pierīgas pašvaldībām un PostNos ir izplānojuši četrus velomaršrutus apkārt Rīgai - no Babītes līdz pat Carnikavai. Tie sākas un beidzas vilcienu pieturās un bez maksas ir pieejami PostNos aplikācijā ikvienam interesentam. Ļoti iespējams, ka šogad izstrādātie velomaršruti kļūs par pastāvīgu reģionālo Pierīgas velomaršrutu.
Lasīt tālāk: Velopiedzīvojums “EXIT RĪGA...
Baznīcu nakts norises Pierīgā
Kristīgais kultūras notikums “Baznīcu nakts” šogad norisināsies sestdienā, 28. maijā. Jau otro gadu Baznīcu naktij pievienosies Latvijas sakrālajam mantojumam veltītais notikums “Atvērto baznīcu diena” – vairāk nekā 100 Latvijas dievnamu būs atvērti apmeklētājiem no pulksten 10.00 līdz 22.00 un ilgāk. Arī vairākās Pierīgas baznīcās sestdien norisināsies “Baznīcu nakts” norises – aicinām tās apmeklēt!
Lasīt tālāk: Baznīcu nakts norises Pierīgā
Kas jauns Pierīgā? Tūrisma jaunumi gidiem un grupu vadītājiem
Š. g. 19. maijā maizes ceptuves "Lāči" semināru zālē norisinājās pirmā Pierīgas tūrisma informācijas diena gidiem un grupu vadītājiem. Pasākumu organizēja biedrība "Pierīgas tūrisma asociācija" un plānots, ka šī kļūs par jaunu tradīciju, maijā vienkopus pulcinot gidus un grupu vadītājus.
Lasīt tālāk: Kas jauns Pierīgā? Tūrisma...
Muzeju nakts 2022 norises Pierīgā
Piedāvājot daudzveidīgas norises – 14.maijā bez maksas Pierīgas muzeji uzņems apmeklētājus Muzeju naktī. Vai tiekamies?
Jomas iela 7, Carnikava
19.00–22.00    Maskēšanās tīkla darināšana Ukrainas karavīru atbalstam kopā ar Tautas lietišķās mākslas studijas „Auseklītis” audējām. Iepazīstināšana ar militāro pārtikas devu – “Kas karavīram vēderā?”.
“Trešā pasaules kara veterānu nebūs.” (Valters Mondeils)
Ukraiņu rokdarbnieces – pērļošanas meistares Elīnas Kožarinas darbu mini-izstāde.
“Māksla – attālums, kādā uz īsu laiku esam attālinājušies no ciešanām.” (Kamī)
19.00   Lekcija – saruna: “Zeme pie jūras, zeme pie Gaujas. Mūsu zeme pasaules karu karuselī”. Sarunā piedalīsies kolekcionārs un vēstures interesents Ilgonis Šteinbergs. “Vai nu cilvēce izbeigs karu, vai karš izbeigs cilvēci.” (Džons F. Kenedijs)
19.30   “Tik pie Gaujas vēlos būt…” Karavīru un spēka dziesmas folkloras kopas “Cēlāji” izpildījumā.
“Mūzika ir ierocis karā pret nelaimi.” (Džeisons Mrazs)
20.00–22.00    Pārgājiens “Miera laiki, kara pēdas”.
“Karā viss ir vienkārši, bet vienkāršākais ir ārkārtīgi grūts.” (Karls Klauzevics)
Alfrēda Dziļuma pēdas Ķekavā un Baldonē
Rīgas iela 26, Ķekava
19.00–24.00    Izstāde, veltīta novadniekam rakstniekam A. Dziļumam.
Skatāmies filmu “Saplēstā krūze”.
Klausāmies fragmentus no romāna “Pārvietotie”.
Radošā darbnīca “Ilustrē rakstnieka grāmatas vāku”.
Orientēšanās spēle “Saliec puzli – Saplēstā krūze!” Ķekavas parkā.
19.00–21.00    Ķekavas mākslas skolas interaktīva spēle “Malks svaiga gaisa”.
Akcija “Iestādām savu saulespuķi”.
Izstāde “Rokraksts. Raksturs. Rakstnieks. A. Dziļumam 115”.
Vizuālā animācija “Dziļumam pa pēdām”.
Baldones amatierteātra “Sudraba Nagla” aktivitātes.
Radošā darbnīca bērniem – Ukrainas karodziņu veidošana, saules puķes sēkliņas iedēstīšana, darbiņš ar spēka zīmēm un citas aktivitātes.
Orientēšanās spēle ar balvām “Saliec puzli – Saplēstā krūze”.
Akcija “Iestādām savu saulespuķi”.
BABĪTES KULTŪRIZGLĪTĪBAS CENTRA FILIĀLE SALAS PAGASTĀ "VIETVALŽI"
Spuņciems, Salas pagasts pagasts
16.00-00.00 Karaliskās pasakas, muzikālās improvizācijas, erudīcijas spēle, autormūzikas koncerts, teātra izrāde. Pasākuma laikā būs iespēja iegādāties karstos un aukstos augļu dzērienus, popkornu un cukurvati.
OLAINES VĒSTURES UN MĀKSLAS MUZEJS
Jelgavas iela 9, Olaine
Pirmā Pasaules kara vēstures maršruts.
18.00–21.00    Frontes mākslas darbnīca.
19.00–21.00    Lekcija “Bruņojums un ekipējums Pirmajā pasaules karā un Neatkarības karā”.
19.00–22.00    Ekskursijas Pirmā pasaules kara vēstures izziņas maršrutā.
20.00–22.00    Ieroču un ekipējuma demonstrēšana.
22.00–23.00    Postfolkloras grupa “Rikši”.
18.00–21.00    Putuplasta figūru griešanas darbnīca.
19.00–23.00    Izstādes “Salaspils zudušās muižas” un muzeja pamatekspozīcijas apskate.
20.00–22.00    Audiovizuāls priekšnesums parkā “Skumjas”.
19.00–21.00    Radošā darbnīca “Skumju putni”.
OGRES VĒSTURES UN MĀKSLAS MUZEJS
Brīvības iela 36, Ogre
18.30    Ceļojošā leļļu teātra “Rikko lelles” izrāde pašiem mazākajiem “Ķiplociņš kosmosā”.
19.30–21.30    Spēles ar milzu burbuļiem un jautras stafetes dažāda vecumposma bērniem.
(Pieteikšanās muzejā no plkst. 18.00. Vietu skaits ierobežots!).
18.00–22.00    Videostūrītis “No putekļiem ārā”.
Ugas Skulmes glezna “Jaunogres vasarnīca”.
Seno meža darbarīku izstāde “Koka mūžs. Mežsaimniecības gadsimts”.
Gidi un grupu vadītāji aicināti piedalīties Pierīgas tūrisma informācijas dienā!
Ja ne tikai Tev pašam patīk ceļot, bet jaunas vietas parādīt arī citiem, tad aicinām piedalīties pirmajā bezmaksas Pierīgas tūrisma informācijas dienā š.g. 19.maijā pl.14.00 Maizes ceptuves “Lāči” semināru zālē, Babītes pagastā.
Lasīt tālāk: Gidi un grupu vadītāji...
Latvijas Republikas Neatkarības atjaunošanas dienā Pierīgā plaša pasākumu programma
4.maijā Pierīgā plaša pasākumu programma, atzīmējot Latvijas Republikas Neatkarības atjaunošanas gadadienu. Aicinām doties nelielā izbraukumā tepat blakus un apmeklēt kādu no norisēm – izvēle tiešām plaša!
Lasīt tālāk: Latvijas Republikas...
Kopā ar EXIT RĪGA piedalies "VASARAS IEVADFESTIVĀLĀ"!
Šajā vasarā gaidāms jauns notikums – izstāde-gadatirgus “VASARAS IEVADFESTIVĀLS”. 11.jūnijā visas dienas garumā Biznesa centra “Rāmava” teritorijā pasākuma apmeklētāji varēs uzzināt par ceļošanas iespējām Pierīgā, iegādāties noderīgas lietas dārzam un atpūtai un baudīt Ķekavas novada amatiermākslas kolektīvu priekšnesumus.
Tā būs arī lieliska iespēja uzņēmējiem satikt savus klientus, tāpēc aicinām Pierīgas tūrisma pakalpojuma sniedzējus, mājražotājus un amatniekus piedalīties pasākumā. Pieteikšanās kārtība ŠEIT.
Svarīgākais, kas jāzina par pasākumu:
Ü  Kas: izstāde-gadatirgus “VASARAS IEVADFESTIVĀLS”.
Ü  Kad: 2022. gada 11. jūnijā, plkst. 10:00-18:00.
Ü  Kur: 10min braucienā no Rīgas centra, Biznesa centrā RĀMAVA.
Ü  Apmeklētāji: Rīgas un Pierīgas iedzīvotāji, aktīvās atpūtas atbalstītāji, ģimenes ar bērniem.
Ü  Kāpēc apmeklētājiem apmeklēt: Iespēja pavadīt lielisku dienu svaigā gaisā, piedalīties konkursos un radošās darbnīcās, uzzināt par tūrisma iespējām un vasaras piedzīvojumiem ārpus pilsētas, iegādāties nepieciešamo aktīvai atpūtai vasarā.
Ü  Kāpēc Jums piedalīties? Strādājot kopā, mēs varam sasniegt vairāk! Kā būtu, ja Jūs veltītu savu laiku, lai rūpīgi sagatavotos sarunām ar klientiem, kamēr mēs parūpēsimies par to, lai Jūs vienuviet satiktu esošos un potenciālos klientus?
Ar kopīgu pastaigu atklās audiogidu par Babītes ciema vēsturi
Jūs taču gribētu, lai katrā Latvijas pilsētā un ciemā jūs sagaidītu kāds vietējais vēstures pārzinātājs un pastāstītu par šīs vietas pagātni un tagadni? Visvienkāršāk šo viesmīlības paraugstundu izbaudīt ar audio gida starpniecību. Tāpēc sestdien, 19.martā plkst.14 ar kopīgu pastaigu tiek atklāts Babītes ciema audio gids. Tikšanās vieta un ceļojuma sākums: pie Babītes stacijas.
Turpmāk jebkurā laikā ikviens kopā ar viedtālrunī lejupielādētās lietotnes izi.Travel starpniecību bez maksas var doties aizraujošā ekskursijā pa Babītes ciemu.
Babītes ciema vēsture | izi.TRAVEL
Joprojām maršrutā Rīga-Jūrmala ir vilcieni, kur paziņo: “Imantā un Babītē nepietur!” un vilciens taurēdams lielā ātrumā nesas garām Babītei. Aicinām šoreiz piebremzēt ikdienas gaitas un pieturēt Babītē! Te ir ļoti interesanti! Jau Babītes stacija ir ar aizraujošu vēsturi, turpat blakus – bijušais Jūrmalas mežrūpniecības kantoris, kur bija arī moderns kultūras nams; Pūpes kroga vieta, kur pagrabs vien saglabājies; senais ceļš, kas gadsimtiem vedis cauri šai vietai dažādu valstu kara pulkus un mierīgus ļaudis. Kā mazapdzīvotā vieta Pūpes pārtapa par progresīvas mežrūpsaimniecības jeb MRS centru? Kur atrodas ciema senākās ēkas? Kurā mājā glāba ebreju ģimeni? Kur mūsdienās var paēst un kur - nobaudīt gardu kafiju? To visu var uzzināt jaunajā Babītes ciema audio gidā. Un protams – ekskursijas noslēgums un gala mērķis ir apkaimes skaistuma centrā – Babītes rododendru audzētavā.
Ar audio gida starpniecību var noklausīties trīsdesmit dažāda garuma stāstus un aplūkot attēlus.
Audio gida autors ir Piņķu baznīcas pērminderis, vēsturnieks Jānis Amols, viņš Babītē dzīvo jau trešajā paaudzē un visu dzīvi ir vācis apkārtnes vēstures liecības. Bet kā savas zināšanas nodot cilvēkiem? Talkā nāca Pierīgas Partnerība, kas projekta “KOPA / Kopienu pārdomāta attīstība” ietvaros piešķīra finansējumu audio gida izveidošanai. Tā kā ciemā dzīvo arī žurnāliste Anitra Tooma, kas jau izveidojusi vairākus populārus audio gidus par Rīgas parkiem, tad darbs pie Babītes ciema audio gida noritēja bez aizķeršanās. Par Jūrmalas mežrūpniecības saimniecības vēsturi stāsta Ignats Grugulis, kurš MRSā strādāja par galveno inženieri un viņa acu priekšā 60 gadu laikā izveidojās šis ciems.
Protams, stāstu vēl daudz. Jānis Amols un Anitra Tooma šoziem pabeidza Pierīgas tūrisma asociācijas ExitRiga gidu kursus un Jānis ar prieku novadīs ekskursijas ne tikai pa Babītes ciemu, bet arī par Piņķu baznīcu un apkārtējo ciemu vēsturi. Iespējams, ka darbs pie Babītes ciema audio gida ir sākums Jāņa Amola grāmatai par apkārtnes vēsturi. Anitra labprāt dalīsies pieredzē, kā bez lieliem tēriņiem var sagatavot audio gidu.
Rakstiet: Šī e-pasta adrese ir aizsargāta no mēstuļu robotiem. Pārlūkprogrammai ir jābūt ieslēgtam JavaScript atbalstam, lai varētu to apskatīt. Šī e-pasta adrese ir aizsargāta no mēstuļu robotiem. Pārlūkprogrammai ir jābūt ieslēgtam JavaScript atbalstam, lai varētu to apskatīt.
Babītes audiogida izstrāde ir veikta  biedrības “Pierīgas partnerības” realizētā projektā Nr.19-00-A019.332- 000003  “KOPA / Kopienu pārdomāta attīstība”, kas tiek īstenots Eiropas Lauksaimniecības fonda lauku attīstībai Latvijas Lauku attīstības programmas 2014.-2020.gadam apakšpasākuma „Starpteritoriālā un starpvalstu sadarbība” ietvaros.
Babītes ciema vēsture īsumā
Grūti iedomāties, ka pirms gadiem 150 šī vieta bija maz apdzīvota: te bija vien dažas viensētas, smilšains ceļš no Rīgas uz Jūrmalu un Pūpes krogs, kur ceļiniekiem piestāt un atpūtināt zirgus. 1877.gadā uzbūvēja Tukuma dzelzceļa līniju un te izveidoja staciju, kuru nosauca tuvējā kroga vārdā - Pūpes.
1925.gadā notika radikāla nosaukumu maiņa: Pūpes staciju pārsauca par Babīti, arī ciemam, kas sāka veidoties dzelzceļa un lielceļa krustcelēs, deva Babītes vārdu. Tajā pat laikā Piņķu pagastu pārdēvēja par Babītes pagastu. Un tā simts gadu laikā šīs vietas senais nosaukums ir izdzēsts no atmiņas.
20.gs 50.gados te sāka veidoties Jūrmalas Mežrūpniecības saimniecības jeb MRS centrs ar kantori, garāžām, darbnīcām, gateri, mazdārziņiem un tieši Mežu ministrijai varam pateikties par to, kāds izskatās Babītes ciems. Atjaunotās Latvijas laikā: 90.gadu sākumā Mežu ministriju likvidēja un pamazām Babītes ciemā attīstījās mūsdienu apbūve, Mežu ielas rajonā ir daudz mūsdienu savrupnamu, bet citur dominē padomju laiku stila privātmājas.
Babītes ciemam ir ļoti mājīgs dienas centrs, kur vietējiem satikties un lieliska bibliotēka. Mums ir labs veikals Elvi un aptieka.
Pēc teritoriālās reformas Babītes novads apvienots ar Mārupes novadu un Babītes vārds saglabājies vien pagasta, ezera un ciema nosaukumā. Babītes pagastā ir 10 ciemi un Babīte ir otrs lielākais ciems pēc Piņķiem, te deklarējušies ap tūkstoš trīs simts iedzīvotāju. Mūsu pagasts pieskaitīts Vidzemei.
Atskats par Pierīgas Tūrisma Asociācijas organizētajām EXIT RĪGA Pierīgas gidu apmācībām
Pārgājienu ciklā “Dabas apļi” aicina iepazīt jaunā Ķekavas novada zaļākos nostūrus
Jaunatklātajā Ogres Centrālajā bibliotēkā aizvadīts otrais EXIT RĪGA apmācību seminārs
Pēc "leave no trace" principa viedokļa līderi iepazīst Pierīgas tūrisma piedāvājumu
Pārgājiens "Personībām pa pēdām"
Notiks otrais EXIT RĪGA apmācību seminārs
Miķeļdienas gadatirgus Ķekavā kopā ar EXIT RĪGA
EXIT RĪGA svin Vangažu pilsētas dzimšanas dienu
Piedalies Roadgames piedzīvojumu spēlēs EXIT RĪGA reģionā!
Semināri & mācības (4)
Noslēdzies velopiedzīvojums “EXIT RĪGA ripo”
Vēl gandrīz mēnesi turpinās Velopiedzīvojums “EXIT RĪGA ripo”
Mājas kafejnīcu dienas 2022 Pierīgā
Velopiedzīvojums “EXIT RĪGA ripo” – Tavs šīs vasaras izaicinājums!